Likumprojekts (grozījumi) 23-TA-393
Izdrukāts 29.07.2026. 22.09 - 4.0 Redakcija
Likumprojekts (grozījumi) 23-TA-393
Izdrukāts 29.07.2026. 22.09 - 4.0 Redakcija
Grozījumi Profesionālās izglītības likumā
Izdarīt Profesionālās izglītības likumā  (Latvijas Republikas Saeimas un Ministru Kabineta Ziņotājs, 1999, 14. nr.; 2001, 16. nr.; 2006, 21. nr.; 2007, 14. nr.; 2009, 2., 6., 14. nr.; Latvijas Vēstnesis, 2010, 102., 205. nr.; 2011, 202. nr.; 2012, 69., 190. nr.; 2015, 91. nr.; 2017, 5., 132. nr.; 2022, 52. , 187. nr.) šādus grozījumus:
1. Papildināt 1. panta otrās daļas 6. punktu pēc vārdiem "profesionālo kvalifikāciju" ar vārdiem "vai trešā vai ceturtā līmeņa profesionālās kvalifikācijas daļu". 
2. 6. pantā: 
izteikt ceturtās daļas otro teikumu šādā redakcijā:
"Valsts atzītu profesionālo izglītību apliecinošu dokumentu izsniedz akreditēta izglītības iestāde.";
izteikt piektās daļas otro teikumu šādā redakcijā:
"Valsts atzītu profesionālo kvalifikāciju apliecinošu dokumentu izsniedz akreditēta izglītības iestāde vai akreditēts nozares eksaminācijas centrs". 
3. Izteikt 17.1 panta trešo daļu šādā redakcijā:
"(3) Konventa sastāvā:
1) profesionālās izglītības iestādēs, kas īsteno profesionālās pamatizglītības, arodizglītības, profesionālās vidējās izglītības programmas vai studiju programmas, ir ne mazāk kā pieci padomnieki un konventa sastāvā iekļauj profesionālās izglītības iestādes vadītāju, tās ministrijas, kuras padotībā ir profesionālās izglītības iestāde,  pārstāvi vai  tās deleģētu pārstāvi, ja attiecināms, kā arī attiecīgās pašvaldības, darba devēju un to apvienību pārstāvjus. Konventa sastāvā var iekļaut attiecīgā plānošanas reģiona pārstāvi, kā arī attiecīgās profesionālās izglītības iestādes darbinieku pārstāvi un citus ieinteresēto institūciju pārstāvjus. Konventa priekšsēdētājs ir darba devēju vai attiecīgās pašvaldības pārstāvis;
2) profesionālās izglītības iestādēs, kas īsteno tikai profesionālās tālākizglītības un profesionālās pilnveides izglītības programmas, ir ne mazāk kā trīs padomnieki un konventa sastāvā  iekļauj profesionālās izglītības iestādes vadītāju, darba devēju un to apvienību pārstāvjus. Konventa sastāvā var iekļaut atbildīgās ministrijas pārstāvi,  attiecīgās pašvaldības pārstāvi, plānošanas reģiona pārstāvi, kā arī attiecīgās profesionālās izglītības iestādes darbinieku pārstāvi un citus ieinteresēto institūciju pārstāvjus. Konventa priekšsēdētājs ir darba devēju vai attiecīgās pašvaldības pārstāvis, ja tas ir iekļauts konventa sastāvā."
4. 
Izteikt 31.1 panta pirmo un otro daļu  šādā redakcijā:

"(1) Izglītojamam, kurš apgūst licencētu profesionālās izglītības programmu, izņemot studiju programmu, un atbilst Ministru kabineta noteiktajiem nosacījumiemm,  ir tiesības pretendēt uz:
1) mācību maksas kredītu — aizdevumu no kredītiestāžu līdzekļiem, kas garantēti no  Eiropas Savienības fondu vai starptautisko finanšu institūciju līdzekļiem, lai segtu maksu par mācībām profesionālās izglītības programmā;
2) izglītojamā kredītu — aizdevumu no kredītiestāžu līdzekļiem, kas garantēti no Eiropas Savienības fondu vai starptautisko finanšu institūciju līdzekļiem, lai nodrošinātu izglītojamā sociālās vajadzības.
(2) Ministru kabinets nosaka profesionālās kvalifikācijas, kuru apguvei izglītojamam ir tiesības pretendēt uz šā panta pirmajā daļā minēto mācību maksas un izglītojamā kredītu, kā arī nosaka nosacījumus un kārtību, kādā piešķir un atmaksā mācību maksas un izglītojamā kredītu no kredītiestāžu līdzekļiem, kas garantēti no Eiropas Savienības fondu vai starptautisko finanšu institūciju līdzekļiem."
 
5. Izteikt pārejas noteikumu 47. punktu šādā redakcijā:
"47. Šā likuma 31.1 pantā minētos kredītus ir tiesības saņemt, kamēr Eiropas Savienības fondi vai starptautiskās finanšu institūcijas nodrošina līdzekļus aizdevumu no kredītiestāžu līdzekļiem garantēšanai.
6. Aizstāt pārejas noteikumu 48.punkta 4. apakšpunktā skaitļus un vārdus "2023.gada 31.janvārim" ar skaitļiem un vārdiem "2025. gada 31. decembrim".

